Nürnbergist sai juba ammu peenmehaanika keskus ning rikkad kodanikud said osta koguni kaasaskantavaid kelli: kuulsaid "Nürnbergi mune", mida kanti kaelas - randme ümber kandmiseks polnud need siiski piisavalt  filigraansed. Seda suurt traditsiooni tutvustab otse peavaksali vastas asuv Käsitööliste hoov. Varasemail aegadel sisenesid reisijad linna läbi selle väravate, tänapäeval aga esitletakse siin kirevat segu vanadest ja uutest käsitöökunstidest. Siin saab käsitööliste tööd pealt vaadata ja osta suveniire, nagu plekist mänguasju ja nahast rahakotte, aga muidugi ka häid Nürnbergi piparkooke. Ja viimaks maiustada kuulsate Nürnbergi praevorstidega vanima praevorstiköögi järgi nime saanud Bratwurstglöckleinis. Sedasama  on teinud juba kõikjalt maailmast saabunud kaupmehed ja rändurid, aga ka Nürnbergi kodanikud, käsitöölised, kunstnikud ja õpetlased, sealhulgas Peter Henlein, Hans Beheim, Albrecht Dürer ja Hans Sachs.